Jacques David

**Jacques David**, bet ganet d'an 28 a viz Here 1930 hag aet da Anaon d'ar 25 a viz Ebrel 2011, a oa un aktour ha stourmer breizhat.

## E vuhez
Ganet e oa bet kostez Pariz en ur familh a vicherourien divroet.

Ezel e oa bet eus ar Strollad Komunour Gall er bloavezhioù 1950. Evel aktour e oa ezel oberiant eus Sindikad gall an aktourien CGT (SFA (Syndicat Français des acteurs) bet krouet e 1958 pa voe unvanet an SNA (Syndicat National des acteurs) hag ar CNA (Comité National des acteurs) ; e 1975 e teuas da vezañ Syndicat français des artistes interprètes).

Goude bezañ bet ezel eus ar MOB e-pad ur prantad berr e 1963 ec'h emelezas en UDB. Kuzulier-kêr UDB eo bet en Athis-Mons e-pad un amzeriad (1977-1983). Reiñ a reas buhez da gevrenn Su-Pariz ar strollad. E 1973 e yeas war ar renk a-benn dilennadegoù kannaded Bodadenn Vroadel (Frañs). 

Ur wech aet war e leve e reas e annez e Kemperle.

## An aktour
Tremen a reas c'hwec'h bloavezh en TNB (Théatre Natioanl Populaire) gant Georges Wilson, goude e labouras gant Marcel Planchon, Patrice Chéreau ha kompagnunezh Renaud-Barrault. C'hoariet en devoa ivez dindan renerezh Silvia Monfort.

Kemeret en devoa perzh en ur c'hant bennak a filmoù pe heuliadoù evit ar skinwel gant sevenerien evel Pierre Cardinal, Carrère, Chouchan, Yves Ciampi, Marcel Cravenne, Louis Grospierre ha Philippe Levebvre e-touez re all. 

C'hoariet en devoa en un daou-ugent film bennak sevenet gant Yves Boisset, Jules Dassin, Christian de Chalonge, Jacques Deray, Louis Malle, Henri Verneuil, Fred Zinneman ha reoù all...

### Filmoù
C'hoariet en devoa e :
* 1955 : *[[Du rififi chez les hommes (film)|Du rififi chez les hommes]]*, sevenet gant Jules Dassin.
* 1965 : *[[Moi et les hommes de quarante ans]]* gant Jacques Pinoteau.
* 1967 : *[[Le Voleur (film, 1967)|Le Voleur]]* gant Louis Malle, *[[Les Filous (film, 1967)|Les Filous]]* film berr gant Jacques Colombat.
* 1973 : *[[R.A.S. (film, 1973)|R.A.S.]]* gant Yves Boisset.
* 1975 : *[[Opération Lady Marlène]]* gant Robert Lamoureux.
* 1976 : *[[Le Corps de mon ennemi (film)|Le Corps de mon ennemi]]* gant Henri Verneuil.
* 1977 : *[[Julia (film, 1977)|Julia]]* gant Fred Zinnemann, *[[Le mille-pattes fait des claquettes]]* gant Jean Girault.
* 1978 : *[[L'Argent des autres (film, 1978)|L'Argent des autres]]* gant Christian de Chalonge.
* 1982 : *[[Mille milliards de dollars (film)|Mille milliards de dollars]]* gant Henri Verneuil (eil film a-gevret).
* 1983 : *[[Le Marginal]]* gant Jacques Deray.
* 1984 : *[[Charlots Connection]]* gant Jean Couturier.
* 1989 : *[[Les Bois noirs]]* gant Jacques Deray (eil film a-gevret).

### Filmoù evit ar skinwel, heuliadoù
Setu un nebeud fimoù pe heuliadoù a gemeras perzh enno : 

* 1958 *Les cinq dernières minutes* - kentañ rummad

* 1967 *Les enquêtes du commissaire Maigret*

* 1967 *Les chevaliers du ciel*

* 1969 *Une balle de trop* (Les cinq dernières minutes 49/56)

* 1974 *Maigret et le corps sans tête* (Les enquêtes du commissaire Maigret 24/88)

* 1974 *Les Brigades du Tigre*
 
* 1980 *La Traque*

* 1983 *La tête d'un homme* (eil stumm) (Les enquêtes du commissaire Maigret 59/88)

### Pezhioù-c'hoari bet leurennet gantañ
Krouet en doa e 1990 gant Christine Werner ur strollad c'hoariva anvet Théâtre du Liseron. Evit ar stollad-se e leurennas : "Tranches de vie conjugales", "Bubu de Montparnasse", "Moi,Alma, veuve Mahler", "L'imaginaire histoire d'un voyage impossible", "Michel Strogoff", "Trois histoires pour Yukiko", "Le monde en vrac et la tête à l'envers" ha "Marion du Faouët". Leurennañ a reas ivez "Carmen" evit Festival etrebroadel arz ar c'han e Nevers.

## Liamm diavaez
* '''Jacques David''' war Ciné-ressources
* '''Jacques David''' war Internet Movie Database
* '''Jacques David''' war notre Cinéma

## Mammennoù
* Dictionnaire biographique du mouvement breton XX-XXIe siècles gant Lionel Henry, Yoran Embanner, 2013